ΑΠΌΦΑΣΗ ΑΑΕΕ/1/2008 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ της 24ης Οκτωβρίου 2008 σχετικά με το διορισμό του αρχηγού αποστολής/αστυνομικού επιτρόπου της αστυνομικής αποστολής της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη (2008/835/ΚΕΠΠΑ) H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ, Έχοντας υπόψη: τη συνθήκη για την Ευρωπαϊκή Ένωση, και ιδίως το άρθρο 25 τρίτο εδάφιο, την κοινή δράση 2007/749/ΚΕΠΠΑ του Συμβουλίου, της 19ης Νοεμβρίου 2007, σχετικά με την αστυνομική αποστολή της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη (BiH) (1), και ιδίως το άρθρο 10 παράγραφος 1, Εκτιμώντας τα ακόλουθα: (1) Δυνάμει του άρθρου 10 παράγραφος 1 της κοινής δράσης 2007/749/ΚΕΠΠΑ, η Επιτροπή Πολιτικής και Ασφάλειας (ΕΠΑ) εξουσιοδοτείται, σύμφωνα με το άρθρο 25 της συνθήκης, να λαμβάνει τις κατάλληλες αποφάσεις, συμπεριλαμβανομένης της απόφασης για το διορισμό του αρχηγού αποστολής/αστυνομικού επιτρόπου. (2) Ο Γενικός Γραμματέας/Ύπατος Εκπρόσωπος πρότεινε στην ΕΠΑ το διορισμό του κ. Stefan FELLER ως αρχηγού αποστολής της ΑΑΕΕ, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Ο κ. Stefan FELLER διορίζεται αρχηγός αποστολής/αστυνομικός επίτροπος της αστυνομικής αποστολής της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη από 1ης Νοεμβρίου 2008. Άρθρο 2 Η παρούσα απόφαση παράγει αποτελέσματα από την ημέρα της έκδοσής της. Η απόφαση εφαρμόζεται έως τις 31 Δεκεμβρίου 2009. Βρυξέλλες, 24 Οκτωβρίου 2008.

[Source: multi_eurlex | Tokens: 1339]